**Ministru kabineta noteikumu projekta „Grozījumi Ministru kabineta 2005.gada 1.februāra noteikumos Nr.96 „Kārtība, kādā tirgus uzraudzības iestādes pieprasa un saņem preču paraugus, kā arī rīkojas ar tiem pēc laboratoriskās vai cita veida ekspertīzes”” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta noteikumu projekts „Grozījumi Ministru kabineta 2005.gada 1.februāra noteikumos Nr.96 „Kārtība, kādā tirgus uzraudzības iestādes pieprasa un saņem preču paraugus, kā arī rīkojas ar tiem pēc laboratoriskās vai cita veida ekspertīzes”” (turpmāk – noteikumu projekts) ir izstrādāts, lai attiecinātu preču paraugu ekspertīzes veikšanas kārtību arī uz mērīšanas līdzekļu tirgus uzraudzības pasākumiem atbilstoši likumprojektā „Grozījumi likumā „Par mērījumu vienotību”” (04.04.2013. Likumprojekts tika pieņemts Saeimā 2.lasījumā) noteiktajām prasībām.  |
|  2. |  Pašreizējā situācija un problēmas | 2013.gada 11.decembrī Ministru kabinetā tika atbalstīts iesniegtais likumprojekts „Grozījumi likumā „Par mērījumu vienotību””. Likumprojekta 7.pants papildina likuma tekstu ar 101.pantu. Minētajā pantā precizētas PTAC noteiktās funkcijas saistībā ar mērīšanas līdzekļu tirgus uzraudzību, tajā skaitā līdzšinējā regulējumā nenoteiktās tiesības uzraudzības iestādei ņemt preču paraugus mērīšanas līdzekļu tirdzniecības vietās.Kārtību, kādā tirgus uzraudzības iestādes rīkojas, veicot nepārtikas preču ekspertīzes, nosaka Ministru kabineta 2005.gada 1.februāra noteikumi Nr.96 „Kārtība, kādā tirgus uzraudzības iestādes pieprasa un saņem preču paraugus, kā arī rīkojas ar tiem pēc laboratoriskās vai cita veida ekspertīzes” (turpmāk – MK noteikumi Nr.96). MK noteikumi Nr.96 izdoti saskaņā ar [Preču un pakalpojumu drošuma likuma](http://www.likumi.lv/doc.php?id=87664) 12.panta trešo daļu, līdz ar to MK noteikumiem Nr.96 ir nepieciešams papildināt to izdošanas pamatojumu. MK noteikumi Nr.96 šobrīd attiecināmi tikai uz tādām precēm, kurām kā būtiskās prasības normatīvajos aktos ir noteiktas drošuma prasības. Līdz ar to precizējams MK noteikumu Nr.96 4.punkts, ņemot vērā, ka mērīšanas līdzekļu atbilstības novērtēšanā un tirgus uzraudzībā būtiskas ir ne vien precei noteiktās drošuma prasības, bet arī metroloģiskās prasības.  |
|  3. |  Saistītie politikas ietekmes novērtējumi un pētījumi | Nav. |
|  4. |  Tiesiskā regulējuma mērķis un būtība | 1) Noteikumu projektā tika precizēts pilnvarojums MK noteikumu izdošanai, proti, MK noteikumi Nr.96 izdoti saskaņā ar [Preču un pakalpojumu drošuma likuma](http://www.likumi.lv/doc.php?id=87664) 12.panta trešo daļu un likuma „Par mērījumu vienotību” 10¹.panta ceturto daļu. 2) Precizēts MK noteikumu Nr.96 4.punkts nosakot, ka, tirgus uzraudzības iestādes amatpersona paraugus ņem reprezentatīvā (pietiekamā) daudzumā izlases kārtībā, ievērojot normatīvajos aktos noteiktās preču drošuma un mērīšanas līdzekļiem noteiktās metroloģiskās prasības. 3) Precizēts MK noteikumu Nr.96 25.punkts, paredzot kārtību, kādā saimnieciskās darbības veicējs atlīdzina tirgus uzraudzības iestādei izdevumus, kas saistīti ar paraugu pārvietošanu no paraugu ņemšanas vietas līdz ekspertīzes veicējam un atpakaļ vai līdz paraugu iznīcināšanas vietai. Kārtība ir attiecināma arī uz gadījumiem, kad paraugi tiek atzīti par neatbilstošiem mērīšanas līdzekļiem normatīvajos aktos izvirzāmām metroloģiskajām prasībām. |
|  5. |  Projekta izstrādē iesaistītās institūcijas | Patērētāju tiesību aizsardzības centrs. |
|  6. |  Iemesli, kādēļ netika nodrošināta sabiedrības līdzdalība | Nav attiecināms. |
|  7. |  Cita informācija | Noteikumi stāsies spēkā pēc likuma spēkā stāšanās (04.04.2013. Likumprojekts tika pieņemts Saeimā 2.lasījumā). |

|  |
| --- |
| **II. Tiesību akta projekta ietekme uz sabiedrību** |
| Sabiedrības mērķgrupa | Tirgus uzraudzības iestāde, mērīšanas līdzekļu ražotājs, pilnvarotais pārstāvis, importētājs vai persona, kura pirmā laiž mērīšanas līdzekļus Latvijas tirgū. |
| Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| Tiesiskā regulējuma finansiālā ietekme | Nav attiecināms. |
| Tiesiskā regulējuma nefinansiālā ietekme | Nav attiecināms. |
| Administratīvās procedūras raksturojums | Nav attiecināms. |
| Administratīvo izmaksu monetārs novērtējums | Nav attiecināms. |
| Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošina Ekonomikas ministrija un Patērētāju tiesību aizsardzības centrs. |
|  2. |  Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts neparedz jaunu pārvaldes institūciju izveidi. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav attiecināms. |
|  6. |  Cita informācija |  Nav. |

Ekonomikas ministrs D.Pavļuts

Vīza: Valsts sekretārs J.Pūce

18.04.2013. 12:15

630

N.Andrukoviča

67013144, Natalja.Andrukovica@em.gov.lv